Twitter a zo ur rouedad a dalvez d'an nen da gaozeal gant e "vignoned" hag ivez gant an holl re a gomz eus traoù a blij dezhañ.  Un hanter dousennad emaomp hag a skriv ingal e brezhoneg war Twitter. Graet e vez dizingaloc'h gant un tregont bennak all ivez.  Gouzout a reomp e c'hallfemp bezañ kalz muioc'h.  Brezhonegerien o kregiñ ganti pe desket bras, deuit en hon touesk d'ar 14 a viz  Gouere evit ar c'hentañ « Devezh ar brezhoneg » war Twitter.  Deuit da lakaat ar gaoz war ho labour, ho vakañsoù, ho lise, war ar vell-droad, ar politikerezh, ar garantez, war ho loened doñv, war ar muzik pe al lennegezh, gant m'hen greot e brezhoneg.  Evit ho kennaskañ: http://twitter.com  Grit, en ho kemennadennoù, gant ar ger-klik #bzhg evit bezañ kavet gant ar vrezhonegerien.  Hag an disoc'h-mañ a vo neuze : http://twitter.com/search/%23bzhg  Skignit an destenn-se dizaon.  Na zisoñjit ket : d'ar 14 a viz Gouere, kentañ "Devezh ar brezhoneg" war Twitter!